b'\n_START_ARTICLE_\nCarlos Kleiber\n_START_SECTION_\n\xc5\xbdivljenjepis\n_START_PARAGRAPH_\nKarl Ludwig Bonifacius Kleiber se je rodil v Berlinu kot sin slavnega dirigenta Ericha Kleiberja. Kot de\xc4\x8dek se je z o\xc4\x8detom, ki je v znak protesta proti nacizmu odstopil s svojega mesta dirigenta Berlinske dr\xc5\xbeavne opere, preselil v Buenos Aires. Glasbo je \xc5\xa1tudiral v Buenos Airesu, svojo dirigentsko kariero pa je za\xc4\x8del v Nem\xc5\xa1ki operi ob Renu v D\xc3\xbcsseldorfu, nadaljeval v Z\xc3\xbcrichuZ\xc3\xbcrichu, pozneje pa je redno delal v Stuttgartu in M\xc3\xbcnchnu, gostoval pa po Evropi (najve\xc4\x8d na Dunaju, Milanu in Londonu), na Japonskem, kjer je u\xc5\xbeival izredno popularnost, in v ZDA_NEWLINE_V Zdru\xc5\xbeenem kraljestvu je prvi\xc4\x8d nastopil leta 1966 ob gostovanju stuttgartske opere na Edinbur\xc5\xa1kem festivalu, in to z uprizoritvijo opere Wozzeck Albana Berga, dela, katerega praizvedbo je leta 1925 dirigiral njegov o\xc4\x8de Erich Kleiber. V ZDA je debitiral z Verdijevim Otellom._NEWLINE_Kleiber se je ve\xc4\x8dinoma zadr\xc5\xbeeval dale\xc4\x8d od o\xc4\x8di javnosti in skupaj z \xc5\xbeeno Stanko Brezovar, baletno plesalko, sta pogosto pre\xc5\xbeivljala \xc4\x8das v Konj\xc5\xa1ici ter obiskovala njene sorodnike. Posnel je le malo skladb, a skoraj vse, ki jih je posnel, veljajo za odli\xc4\x8dne. Njegovi izvedbi Beethovnove pete in sedme simfonije z Dunajskim filharmoni\xc4\x8dnim orkestrom veljata za legendarni._NEWLINE_\xc5\xbdeno Stanko je pre\xc5\xbeivel za sedem mesecev. Umrl je med nekajdnevnim obiskom v Konj\xc5\xa1ici pri Litiji (urejal je nagrobni spomenik za \xc5\xbeeno), kjer sta skupaj z \xc5\xbeeno tudi pokopana. Na isti dan je deset let kasneje (2014) umrl ameri\xc5\xa1ki dirigent Lorin Maazel.'